МИНИСТЕРСТВО НА ОКОЛНАТА СРЕДА И ВОДИТЕ

	СПРАВКА
ЗА ОТРАЗЯВАНЕ НА ПОСТЪПИЛИТЕ ПРЕДЛОЖЕНИЯ И СТАНОВИЩА ОТ ОБЩЕСТВЕНИТЕ КОНСУЛТАЦИИ ПО ПРОЕКТ НА НАРЕДБА
ЗА УСЛОВИЯТА И РЕДА ЗА ВЪЗСТАНОВЯВАНЕ НА АДМИНИСТРАТИВНИТЕ РАЗХОДИ, СВЪРЗАНИ С
УПРАВЛЕНИЕТО НА СИСТЕМАТА ЗА ТЪРГОВИЯ С ЕМИСИИ НА ЕВРОПЕЙСКИЯ СЪЮЗ

	№
	Дата и начин на постъпване на становището
(официално, по ел. поща, чрез Портала за обществени консултации и т.н.)
	Име на лице/наименование ЮЛ
	Декларирани данни дали лицето действа от свое име или защитава позиция от името на друго лице/група лица
	Предложения и становища
	Приети/
неприети
	Мотиви

	1. 
	07.07.2026 г. – чрез Портала за обществени консултации (strategy.bg ) 
	Даниел Топалов
	☒ Лицето действа от свое име 
☐ Лицето защитава позиция от името на…
	Предлагам следните подобрения:

1. Публичност на информацията по чл. 6. Приходите от търгове на квоти са публичен ресурс. Предлагам в чл. 6 да се добави задължение ПУДООС да публикува ежегодно на интернет страницата си обобщена информация по Приложение № 2 — подадени искания, одобрени и възстановени суми по категории разходи по чл. 2, както и мотивите за корекции и откази. Това ще осигури реалната прозрачност, декларирана в мотивите към проекта, при минимална административна тежест.

2. Съответствие на чл. 5 с чл. 10, параграф 3 от Директива 2003/87/ЕО. Автоматичното прехвърляне на неусвоения ресурс към Фонд "Сигурност на електроенергийната система" следва да бъде изрично обвързано с изискването приходите от търгове да се използват за целите, посочени в чл. 10, § 3 от Директивата (смекчаване и адаптация към изменението на климата, енергийна ефективност, подкрепа за уязвими потребители при енергийния преход и др.). Предлагам в чл. 5 да се добави препратка към целевото използване на тези средства съгласно Директивата и ЗОИК, за да се избегне риск от несъответствие с правото на ЕС.

3. Мотивиране на отказите и ред за възражение. В чл. 3, ал. 5–6 и чл. 1, ал. 5 да се предвиди изрично, че отказът за възстановяване се извършва с мотивиран писмен акт, както и разумен ред за възражение от страна на МОСВ/ИАОС. Липсата на такъв ред създава правна несигурност между публични институции.

4. Обосновка на ретроактивното действие по § 3. Мотивите не обясняват избора на началната дата 03.10.2025 г. за еднократното възстановяване на минали разходи. Предлагам в мотивите да се добави обосновка (напр. влизане в сила на изменението на чл. 55 ЗОИК), а в § 3 да се уточни, че за тези разходи се прилагат същите изисквания за документална обоснованост и деклариране по Приложение № 1.

5. Критерии за пропорционалност на разходите по чл. 2. Категориите "оборудване на работни помещения" (т. 2) и "външни услуги" (т. 7) са формулирани широко. Предлагам да се добави общо изискване разходите да са пряко необходими и пропорционални на дейностите по управление на СТЕ на ЕС, както и възможност ПУДООС да изисква обосновка за целесъобразност при разходи над определен праг.

6. Коректност на финансовата обосновка в мотивите. Твърдението, че проектът "не води до въздействие върху държавния бюджет", е формално точно, но следва да се допълни, че механизмът пренасочва публични приходи от търгове на квоти в рамките на определения по чл. 55, ал. 1 ЗОИК ресурс, с посочване на индикативния му годишен размер. Това ще повиши информираността на обществеността за реалния мащаб на уредбата.
	

Приема се по принцип.

[bookmark: _GoBack]Обобщена информация за приходите от търговия с квоти (включително начина на тяхното разходване) ще се публикува в началото на всяка календарна година за предходната на електронната страница на МОСВ.
















В чл. 3 са предвидени ясни правила относно съдържанието на искането, необходимите доказателства, възможността за изискване на допълнителни документи, сроковете за представянето им и последиците при неизпълнение. Основанията, при които не се възстановяват разходи, са нормативно определени и не предполагат допълнителна специална уредба относно мотивите на произнасянето. Въвеждането на допълнителна процедура би довело до неоправдано усложняване и забавяне на процеса, без да е необходимо за постигане целите на наредбата.





В чл. 2 изчерпателно са определени видовете административни разходи, които подлежат на възстановяване, като за всяка категория е въведено изискване те да са свързани с изпълнението на дейностите по СТЕ на ЕС. Предвиденото в чл. 3 задължение разходите да бъдат удостоверени с разходооправдателни документи осигурява достатъчна възможност за проверка на тяхната допустимост. 


Обобщена информация за приходите от търговия с квоти се публикува в началото на всяка календарна година за предходната, на електронната страница на МОСВ.

